lflage/wiki-talks huggingface dataset:
Vita:Mágneskapcsoló

message: Keveredik a relé fogalma a mágneskapcsolóéval valamint a mágneses tér által működtetett kapcsoló fogalmával. Az egész szócikk kukázható, kellene egy szakember aki tisztában van a fogalmakkal. Hasonló de mégis különbözik a kontaktor. Szerkesztő:Fektom kellene, de mostanság nem látom. 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2021. december 13., 19:34 (CET)
thread_title:  Itt elég nagy a zűrzavar 

message: Egyetértve a korábbi szerkesztővel, a szócikk jelenleg jelentős átdolgozásra szorul. Az alapvető fogalmakat keveri. Keveredik a jelfogó (relé) és a mágneskapcsoló. Keverednek benne a speciális relék (pl. védelmi relék) /ez már csak a szövegből derül ki, hogy a szerző ide keverte a védelmi reléket is/. A beszúrt képen nem mágneskapcsoló hanem relé (ún. interfész relé) látható. A szócikk forrásolása hiányos. Az angol wikipédiával rosszul van összekapcsolva, mert a magyar mágneskapcsoló elnevezésű eszköz nem az amivel össze van kapcsolva, hanem a "kontaktor" angolul a  szócikkel azonos az angol megfelelő. Vidgabor vita 2023. február 9., 22:55 (CET)
thread_title:  Lektorálandó
Vita:Hernád nemzetközi InterCity

message: A hatályos menetrend (https://www.mavcsoport.hu/sites/default/files/upload/page/2021-2022._evi_belfoldi_kozforgalmu_menetrend_v1202.pdf 449-450.o.) 7 pár vonat közlekedik Kassára, és a 189-es megáll Novajidrányban is. Rgabgab vita 2021. december 13., 22:48 (CET)
thread_title:  Téves szerkesztés?
Vita:Hármas szövetség (1882)

message: Ugyan nem én tettem ki s sablont, de nagyon indokoltnak tartom. A Pallas szövegének egy az egyben szándékolt, de hibás átvétele értelmetlen mondatokat és a végtelenül régies, elavult mondatokat eredményezett.– Szilas vita 2021. december 16., 06:59 (CET)
thread_title: Lektor sablon indoklása
Vita:Szilágyi Erzsébet Gimnázium (Budapest)

message: Az iskola 2021. nov. 25-i Facebook-bejegyzése szerint a hivatalos honlapjuk régi címe: http://www.szegbp.sulinet.hu/hu/index.html megváltozott. Az új cím: http://www.szegbp.edu.hu/hu/index.html. (A változás lényege, hogy sulinet.hu helyére edu.hu került). A szócikkben a hivatkozásokat kijavítottam. Akela vita 2021. december 16., 20:26 (CET)
thread_title:  Hivatalos honlap címváltozás 2021. november 25-től
Vita:2021-es sakkvilágbajnokság

message: Az eddigiek felemelő eredmények, melyért köszönet minden Wikitársnak. Tisztelt Dodi123 vita! Neked pedig csillagos kiemelt köszönet! Üdv: – *feridiák vita 2022. március 6., 22:27 (CET)
thread_title:  Sakkvilágbajnokságokban a [[2021-es sakkvilágbajnokság|2021-es főbajnokság]]
Vita:Vámtarifaszám

message: Mi a fene ez a capslockos kiabálás a fele cikkben? – Pagony üzenet 2021. december 17., 21:46 (CET)

message: Nem lehet tudni pontosan, hogy miről szól a cikk?
* a címe szerint a vámtarifaszám általános fogalmáról (de pont erről nincs benne szó)
* a World Customs Organization (WCO) által kifejlesztett HS-kódról (:en:Harmonized System)
* az EU-ban alkalmazott kombinált nómenklatúráról (en:Combined Nomenclature (erről egy szakasz van benne)
Nem lehet tudni, hogy az "1997. január 1-től érvényes Kereskedelmi Vámtarifa" illetve a VTSZ, ami "2001-ben az ITJ-t váltotta fel" (következő szakaszok) milyen rendszerben értendő. Hkoala  2023. június 10., 11:34 (CEST)
thread_title:  Lektorálandó
Vita:Halobacterium salinarum

message: A cikk borzasztó állapotban van, a google gépi fordítás szintjénél alig jobb. Ebben az állapotban az olvasó sem tud meg sokat a témáról, mert vagy idejekorán abbahagyja az olvasást, vagy nem fogja érteni, amit olvas. És nem azért, mert bonyolult szakszavak repkednek, hanem mert a magyar nyelvhez idegen logikával és sok helyütt inkorrekt kifejezésekkel van a szöveg felépítve. - Assaiki vita 2021. december 17., 22:06 (CET)
thread_title:  Katasztrófasablon indoklás
Vita:Angela Hammitzsch

message: Az ilyesmi tipikusan szubcsonk volt eddig. 
Az azonnali törlés azt jelenti, hogy a felküldött szöveg egyáltalán nem alkalmas további fejlesztésre. Lehet pl. vandalizmus, komolytalan vagy zavaros szöveg, hoax stb.
A jelen esetben azonban a rövid szöveg elvileg továbbfejlesztésre alkalmas. Az angol link megadása is ebbe  az irányba mutat. 
A szubcsonk sablon néhány napot biztosít annak tisztázására,hogy érdemes-e ezzel fogalalkozni. --Linkoman vita 2021. december 18., 19:34 (CET)
thread_title:  Nem azonnali, hanem szubcsonk
Vita:John Gould

message: A File:Calliope Tschebaiswi Prjer (Thrush Family) by John Gould.jpg képen látható madarak inkább a fehérfarkú rubinbegyre hasonlítanak, viszont az elírt fájlcím szerint csak tibeti rubinbegyek lehetnek. Várom a hozzáértő madarászok javítását. Köszönettel: – 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2021. december 19., 14:04 (CET)
thread_title:  Illusztráció
Vita:Mehringer Marci

message: Ebben az igen csekély hosszúságú és tartalmú cikkben nagynehezen 1, azaz egy dalt sikerült szobahoznia egynél is több szerkesztőnek, viszont kétszer is szerepel benne a lelkendező megmondás: „óriási sikert aratott.” Méltó mindez a Wikipédia céljaihoz, vagy ez van, és slusszpassz? OsvátA vita 2021. december 19., 21:31 (CET)
replies: text: A szubcsonk egy méretet jelent és nem értékítéletet.
A cikk alanyának nevezetessége  - természetesen - vitatható. 
(Az "óriási sikert aratott" szöveget saját kezűleg kijavítottam.) --Linkoman vita 2021. december 20., 22:06 (CET)

text: Én ugyan megértettem, hogy kisebbségben maradtam az X-Faktor artistáinak elfogult megítélésével, csak azt nem értem, hogy negyedóráig híres akárkikkel összefüggésben hogyan jutottunk idáig?
replies: text: : az egydalos diszkográfia sem fér a buta fejembe. OsvátA vita 2021. december 21., 06:46 (CET)

text: :Ha valaki szerint nem nevezetes, nyisson tmb-t. Én utálom az X-Faktort és mindent, ami vele kapcsolatos, de ez a srác mégis nevezetesnek tűnik (sajnos, nem sajnos), mert az interjúk (legalábbis véleményem szerint) megbízhatóak, plusz a Gold Record egy nagy kiadó. Mondjuk az egydalos diszkográfia valóban oximoron, és vajmi kevés. Ez az én álláspontom, személyes véleményem. Uff: GhostDestroyer100 vita 2021. december 21., 08:29 (CET)
replies: text: ::Eleve reménytelennek tűnő ügyben nem indítok tmb-t. Hogy mit ér az X-Faktor, az nem ránk tartozik. Mint ahogy a „negyedóráig híres” sem biztos. Talán a félórát is meg fogja haladni. OsvátA vita 2021. december 21., 09:31 (CET)

text: :Jaja. GhostDestroyer100 vita 2021. december 22., 13:20 (CET)
Marci vagyok. Szóval rossz benyomással vagyok a rólam alkotott véleményekkel. Ötvenezer cd-t vettek egy hét alatt, szóval ti csak irigykedtek, mert nektek nem sikerült az életben csak a szaros életetek miatt aggódtok állandóan. igen nekem sikerült és ez fáj nektek!!!!!

text: Hát, ez nem egy jó benyomást keltő belépő volt. Fogalmad sincs, kik vagyunk. – Pagony üzenet 2021. december 23., 00:44 (CET)

text: Ez elég gáz, hogy a téli szünetben unatkozó kisgyerekek különböző előadóknak próbálják kiadni magukat, és úgy írkálnak sületlenségeket. Eleve nem is adott ki CD-t még, másrészt manapság Magyarországon 2000 példány már aranylemeznek minősül. Kirtap92 vita 2021. december 23., 10:49 (CET)
replies: text: :Anonim üzemmódban persze, hogy könnyű baromságokat firkálni. Csak az a baj, hogy eltévedt a tag: nem ide kell ilyeneket firkálni, hanem a falra, otthon. Hülyeségeknek ott a helyük. Nem a wikiben.  GhostDestroyer100 vita 2021. december 25., 17:17 (CET)
thread_title: Untitled

thread_title:  A törlési megbeszélés eredménye (2022. január)
Vita:Fehér Tigris (film, 2012)

message: Eredetileg Белый Тигр, tehát A fehér Tigris mivel egy fehér Tigris Panzerkampfwagen VI tankról szól. Az angol cím White Tiger így a nagy tudású fordító csupa nagybetűvel fordította, így lett a forgalmazó oldalán https://www.netflix.com/hu/title/80202877 A Fehér Tigris és itt fel lehet adni, de ez a valós cím. – 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2021. december 20., 09:40 (CET)
 
A Netflix leírása alapján egy teljesen más film linkjét adtad meg:
A Fehér Tigris
2021 | 16+ | 2 óra 5 perc | Könyv alapján készült filmek
A bestseller regény alapján készült filmben egy gazdag indiai család ambiciózus sofőrje esze és ravaszsága segítségével tör ki a szegénységből.
misibacsi*üzenet 2022. április 28., 21:25 (CEST)
thread_title:  A film címe
Vita:Időgazdálkodás

message: Ez a cikk tanácsokat osztogat. Vajon lehet ez célja egy lexikoncikknek?--Linkoman vita 2021. december 21., 15:32 (CET)
replies: text: Amellett megszólítja az olvasót, és nem enciklopédikus jellegű. Nyakamat teszem rá, hogy másolmány. GhostDestroyer100 vita 2021. december 21., 21:17 (CET)
thread_title:  Osztogahat-e tanácsokat a Wikipédia?
Vita:Jezero-kráter

message: A magasságmérés lapról derül ki, hogy a színjelölés a magassági viszonyokat kódolja. Kérem, hogy erősítse meg valaki, és akkor betoldom az ere való utalást. MZ/X vita 2021. december 21., 21:10 (CET)
replies: text: Az elég, ha erre "igen"-t mondok?

text: Hozzá lehetne tenni a képaláírásban, hogy "a kép közepén" van a Jezero-kráter, mert a szócikkben nálam kicsiben jelenik meg a kép, azon nemigen látszik a felirat (csak nagyításban vettem észre). misibacsi*üzenet 2021. december 21., 21:26 (CET)
thread_title:  Színjelölések
Vita:Lukács László (sportújságíró)

message: My apology for being unable to write in the proper language, but I'm actually curious about a book he coauthored in English. (The other author is Gyorgy Szepesi.) Trying to check if the copy I read was damaged... All of the photos appeared as paired inserts, two pages at a time, but the last two photo sections only had one page each. Strange, but probably as printed. (I'm evidently the first person to read the entire 1962 book in a copy that somehow got to a Japanese library. Pages 118 and 119 were uncut.) Not a bestseller, but there are probably some copies somewhere in Hungary. Shanen vita 2021. december 25., 07:43 (CET)
thread_title:  Results, Reverses, Records
Vita:Nyikolaj Alekszandrovics Jarosenko

message: A bevezetőben és az infoboxban két különböző dátum szerepel. – Hkoala  2021. december 26., 06:50 (CET)
A szócikk forrásai közül: 
#Nem tudom ellenőrizni, nekem nincs meg a Művészeti lexikon
#Az orosz nyelvű Brockhaus and Efron Encyclopedic Dictionary csak a szül-hal évszámot közli, a napot-hónapot nem
#1846. dec. 1. – Николай Ярошенко — русский и украинский живописец и портретист (tphv-history.ru)
Egyéb források: sehol nem találtam 1846. dec. 26-át, csakis dec. 1-jét. Pl.: 
* b 13 December 1846 –  – az angol Wikipédia cikkének forrása a régi naptár szerint adja meg, az új szerint ez is: 1846. dec. 1.
* 1(13). 12. 1846 – Ярошенко Н. А. (Nagy szovjet enciklopédia]
*1846. dec. 1. – Микола Олександрович Ярошенко (histpol.narod.ru)
*1846. dec. 1. – Н. А. Ярошенко (hrono.ru)
*1846. dec. 1. – Усадьба художника н.а. ярошенко белая вилла в кисловодске, ставропольский край (tyle-gid.ru, archivált)
Ezek alapján javítom a születési dátumot és leveszem a lektort sablont. – Vadaro vita 2021. december 26., 10:13 (CET)
thread_title:  Mikor született?
Vita:Dógen

message: 2016-01-31-én rakta internetre a 127 perces magyar feliratos filmet Lucia Dani. A film követi a Dogenről leírtakat. Mutatja a mama korai halálát, utazását és ottlétét Kínában. Hazatérte utáni összezördülését egy buddhista szektával, Ábrázolja a hegyi kolostor kialakítását, hogy időnként ír és még sok mást. Igaz, a magyar szöveg időnként hibás. A film gyártási éve nem ismert. Főbb adatai sem. Viszont jó háttert ad  a szócikk elképzeléséhez.. Jó lenne, ha más is találna hozzáfűzno valót. Partmoso vita 2021. december 27., 00:26 (CET)
thread_title:  Zen. Dogen zen mester
Vita:Nukleofil

message: Mind a cikk, mind a Gold Book definíciója világossá teszi, hogy a nukleofil az definíció szerint is Lewis-bázis. Az viszont nem derül ki a wikis cikkekből (az angol nyelvűből se), hogy mi a különbség a nukleofil és a Lewis-bázis között, vagyis pontosan hogyan viszonyulnak egymáshoz. Az sem derül ki rendszerezés/csoportosítás szempontjából, hogy a nukleofilek azok a Lewis-bázisok részhalmazának számítanak-e, vagy fordítva, a nukleofil a nagyobb halmaz, és abban a Lewis-bázisok képeznek egy kisebb halmazt? Szerintem jót tenne a cikknek, ha legalább egy rövid magyarázat erejéig tisztázva lenne ez a kérdés. - Assaiki vita 2021. december 27., 17:47 (CET)
thread_title:  Nukleofil vs. Lewis-bázis
Vita:Noé Kertje Élménypark Eger

message: Törlési megbeszélés eredményeképpen megmaradt.  Gg. AnyÜzenet 2021. december 27., 19:56 (CET)
thread_title:  Törlési megbeszélés eredménye 

message: A cikk átfogalmazásra, ritkításra szorul. Egyes helyeken a szöveg nyelvezete és tartalma nem enciklopédiába való, pl.:
*"maguk az alkotók - Zsuzsa és Levente - várják a gyerekeket, felnőtteket"
*"A házaspárt egyrészt erősen spirituális vonzódása, és a saját vallási kiteljesedésük is ebbe az irányba vonzotta"
*"Napjainkban használt anyagok, amik körülvesznek minket, nagyon hosszú élettartammal büszkélkedhetnek"
stb. - Assaiki vita 2021. december 28., 10:53 (CET)
thread_title:  Formai sablon indoklása
Vita:Délioni csata

message: Ötletek a nevek magyarosításához?

message: Ötletek a nevek magyarosításához? Amatőr Szerkesztő vita 2021. december 27., 21:29 (CET)
replies: text: Szia! Hát, azt bizony Neked kéne tudni, ha cikket írsz róla! Avagy, ha mégse tudod, akkor előtte legalább a nyelvi kocsmafalon megkérdezni! Üdv  Hübele vita 2021. december 29., 02:00 (CET)
-- Elvileg mindkét cím elfogadható. Ugyanannak az ókori telelpülésnek a latin illetv görög nevéről van szó. Az angol Wikipédia szócikkében a latin változat szerepel, a németben pedig a görög.
Egyik változat sem "rossz", vagyis a Délion és a  Délioni csata szócikkek fejrészeibe is be kellene írni kiegészítésképpen, hogy mi a latin neve illetve a jelenlegi szócikkbe is be kellene 
Érdemes lenne utánanézned, hogy a mai magyar történészek melyik változatot használják - ennek alapján lehetne eldönteni a kérdést. (Pecz Vilmos 1902-ben deliumi csatáról írt, de délioni csata is előfordul a 19. század óta).  Üdv.--Linkoman vita 2021. december 29., 10:53 (CET)
@Hübele 
Vitatkoznék ezzel, nem mondhatjuk, hogy világos szabályai lennének a magyarosításnak, lehetnek "variációk" egy-egy névre. Amatőr Szerkesztő vita 2021. december 29., 11:23 (CET)
Összességében tán úgy lenne a leghelyénvalóbb, ha minden név maradna ebben a formájában, könnyebb lenne mindenkinek ezekkel az írásmódokkal kutatnia külföldi szakirodalomban, ami jóval bővebb, mint a magyar sajnálatosan.   Amatőr Szerkesztő vita 2021. december 29., 11:44 (CET)
 Mindkét névnek helye van a cikk szövegében, természetesen.   Amúgy a szövegben a város neve két alakban szerepel már most is - a két név azonosságának a cikk fejrészéből kellene kiderülnie, viszont a lation Delium formát a görögre kellene caerélni a ksőbbi szövegben.--Linkoman vita 2021. december 29., 19:48 (CET)
thread_title:  Magyarosítás
Vita:Nieuport-i brit emlékmű

message: A város neve, mivel Flandriában van, Nieuwpoort https://www.wikidata.org/wiki/Q623310#sitelinks-wikipedia Itt a t ejtett. A francia név: Nieuport, a t-t nem ejtik a helyes cím, Nieuwpoorti brit emlékmű. 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2021. december 28., 08:00 (CET)
thread_title:  Nieuwpoort
Vita:Csökkentett deutériumtartalmú víz

message: Mi legyen a sorsa a lapnak? Besorolni se merem kategóriába...
Mindazonáltal még ha áltudomány is, van pro és kontra érv, végül is azt is lehetne mondani, rendben van...

message: * A természetben megtalálható deutérium biológiai jelentősége: a deutériumdepletio daganatellenes hatása 
**https://hyd.hu/documents/oh-cikk.pdf  
**https://akjournals.com/downloadpdf/journals/650/151/36/article-p1455.pdf
**http://www.klinikaikozpont.u-szeged.hu/in2nd/images/pdf/haematologia/orvosi_hetilap_2010_36.pdf Rodrigó  ⇔ 2021. december 31., 10:19 (CET)
thread_title:  Bedolgozandó cikkek a témában
Cikkjelöltvita:Methyllithium

message: A cikk gépi fordítással készült, ezért alapos lektorálás (pl. a cím sem helyes magyarul) és javítás szükséges – az enwiki specifikus dolgok (infobox, sablonok stb.) megfelelő átültetésével –, jelen állapotában nem való a fő névtérbe. Szaszicska vita 2021. december 30., 00:17 (CET)
thread_title: Cikkjelölt
Vita:Szinton

message: A gépi fordítás hibáit javítani kellene, pl. „Például egy acil-anion nem stabil faj,” (biztos van még más is, hirtelen belenézve ezen akadt meg a szemem). Ezen kívül a kémiai jelölések (alsó/felső indexek) és idézőjelek is javítandók. Szaszicska vita 2021. december 30., 00:50 (CET)
thread_title: Gépi fordítás
Vita:Építészettörténet

message: Értelmetlen mondatok katyvasza, láthatóan géppel készült és arra sem vette a fáradságot @Milei.vencel, hogy magyarosan megfogalmazza. Ráadásul ez a cím..... Mégis mit jelent ez egyáltalán? Mintha olyan fogalmazta volna az egészet, aki nem magyar anyanyelvű. Xia  Üzenő  2021. december 30., 12:08 (CET)
Kb. 5%-a lehet gépi fordítás. 2-3 napja folyamatosan dolgozok rajta, még most is, de te a blamáló, jellemző stílusoddal máris beletúrtál. – M. V. ✉  2021. december 30., 12:11 (CET)
A legtöbb épületek a helyben rendelkezésre álló sártéglából és mészkőből épült. ??? Legalább az építés alatt sablont tedd ki! – Pagony üzenet 2021. december 30., 12:14 (CET)
Szerintem a címe is nagyon suta. Hungarikusz Firkász Ide írkássz! 2021. december 30., 12:44 (CET)
replies: text: Meg mi még a suta? Komolyan mondom, több cikket nem írok. Inkább ne legyen fenn a huwikin bizonyos témákról semmi vagy csak Pallas-os anyag. Az talán megfelelőbb lesz nektek. Címre lehet javasolni jobbat. – M. V. ✉  2021. december 30., 12:45 (CET)
thread_title:  Gépi fordítás
Kategóriavita:Áltudósok

message: Úgy gondolom, túlzás Padányit Liszenkó-félék társaságába kategorizálni, egy lapra volna helyezhető a növények kommunizmusra való "oktatása" néhány alternatív történelmi elmélettel? Szerintem ez egyfajta elfogult szemléletmód... Amatőr Szerkesztő vita 2021. december 30., 23:41 (CET)
A történelemről, pláne az őstörténelemről való elméletek gyártása nem ítélhető objektívan áltudománynak, míg a Liszenkóhoz hasonló valódi áltudósok alapvető, természettudományi tényeket hagytak figyelmen kívül. Amatőr Szerkesztő vita 2021. december 31., 13:14 (CET)
Valódi áltudós, na ez az igazi oximoron :) Amatőr Szerkesztő vita 2021. december 31., 13:17 (CET)
thread_title:  Padányi Viktor
Vita:2024-es Formula–1 világbajnokság

message: Erről a forma1-es szezonról még nincs információ, fölösleges 3 évvel előre készíteni cikket. – 94.21.147.201 (vita) 2021. december 31., 17:42 (CET)
Valaki törlésre jelölné? Ne álljon már itt két évig, ha semmit sem tudunk. Az angol Wikipédia egyik alappillérje: "a Wikipédia nem kristálygömb." – 178.164.179.16 (vita) 2022. február 19., 08:20 (CET)
thread_title:  Ez most tényleg kell? 

message: Most frissítettem az autók bemutatójának időpontják, de nem tudom betenni a forrásokat. Valaki segítene?
Itt a forrást amit be kéne illeszteni
https://formula.hu/f1/2023/01/25/a-2023-as-f1-es-autobemutatok-idopontjai Magyar Anonymus vita 2024. január 8., 17:26 (CET)
replies: text: Attól tartok ez nem megfelelő forrás, bár nem tudom biztosan, de ezt azért állítom mert pl: a Mercedes és a Mclaren bemutatója február 14-én lesz, de az általad linkelt forrás szerint a Mercédes-é február 15-én míg a Mclaren-é pedig február 13-án lesz ami szerintem nem így van, a Ferrarinak a bemutatója február 13-án lesz, de a forrásod szerint február 14, ami megint csak nem meg felelő, a Williams-el, az Aston Martin-al és a Sauber-el vagy Stake-el megint csak más a helyzet, a Williams és a Sauber bemutatója egy azon napon lesz vagyis február 5, de a forrásod szerint a Williams bemutatója február 6-án lesz míg a Sauber bemutatója meg egy nappal később február 7-én ami megint csak nem megfelelő, ahogyan az sem hogy nem február 13-án lesz az Aston Martin bemutatója hanem február 12-én, ahogyan az általam feltüntetett forrásban is látható, ja és kicsit sem gyanús hogy az általad linkelt forrásban Alfa Romeo-kén említik a csapatot? amikor már nem is az, hanem Stake F1 team, és elvileg de nem biztos, de az Alpine bemutatója vélhetően február 7-én lesz, ezt egy oldalon olvastam, méghozzá a hu.motorsport.com oldalon, összességében, a forrás amit készültél feltüntetni, sajnos egyáltalán nem megfelelő, úgy hogy ne is erőlködj a feltüntetésével. sykes vita 2024. január 10., 00:07 (CET)

text: Ja, most látom hogy a forrásodban a 2023-as autó bemutatók dátuma szerepel, szóval ez egyáltalán nem jó forrás. sykes vita 2024. január 10., 00:25 (CET)
replies: text: :Bocsánat, nem figyeltem Magyar Anonymus vita 2024. január 10., 17:28 (CET)
replies: text: ::Nem gond. sykes vita 2024. január 10., 18:26 (CET)
thread_title:  Valaki segítene?
Vita:Pócs Alfréd

message: Kérném szépen a cikkírók, főleg Andante03 figyelmét a cikkben elhangzó jelzők miatt. Úgy gondolom, hogy teljesen felesleges az "oltásellenes", "vírusszkeptikus" stb. kifejezésekkel illetni a cikkalanyt, amíg mi magunk sem tudjuk meghatározni, hogy ezek mit jelentenek. Ám ha valaki mégis tudja, hogy mi ezeknek a fogalmaknak a jelentése, akkor kíváncsian hallgatom.
Soha nem gondoltam volna, hogy ilyenre vetemedek, de tegnap végignéztem egy egyórás beszélgetést Pócs Alfréddal, legalábbis az egyik meghívott vendég ő volt. Ebből kiderült, hogy valóban összeesküvés-elméletekben hisz, valóban áltudományos állításokat közöl, valóban a klasszikus "szelektív valóságérzékelés" rabja (vagyis mondjuk 100 tényből csak a teki tetsző hármat fogadja el igaznak), és valóban ellenzi a koronavírusra kapott oltásokat. Sőt, nem hogy ellenzi, de egyenesen a koronavírusra kapott oltásokat jelöli meg a halálozások és megbetegedések okaként. Azonban ebben a beszélgetésben kifejtette más oltásokkal kapcsolatos véleményét is, és ott úgy tűnt, hogy a többi oltást elfogadja hatásosként. Vagyis ahogy én kiveszem, csak a koronavírus elleni oltásokkal van baja. Épp ezért nem aggatnám rá az "oltásellenes" jelzőt. Hasonló a helyzet a "vírusszkeptikus" vagy "járványtagadó" jelzőkkel. Nem állított olyat, hogy vírusok nem léteznek, se olyat, hogy járvány ne létezne. Ő azt állította, hogy a koronavírus nem okoz annyi megbetegedést, mint amennyit a statisztikákban közölnek. És gondolom ebből következik számára, hogy emiatt járványnak se lehet nevezni a covid19-pandémiát.
Szóval épp eléggé lejáratta magát a kis elméleteivel, nekünk nem kell még sötétebbnek beállítanunk a cikkekben. Hanyagoljuk a félrevezető, lebutított, egybites jelzőket. - Assaiki vita 2022. január 1., 12:34 (CET)
thread_title:  Pócs Alfrédra aggatott jelzők
Vita:Saját név hatása betűpreferenciára

message: Mindenképpen lektorálandó a szócikk, mivel több fordítási és gépelési hiba, valamint nyers szerkezetek is találhatók benne. Példának okán: „Zajonc nem létező szavakat is tesztelt, és úgy találta, hogy a gyakrabban hallottak voltak a népszerűbbek.”, ezzel szemben az angol eredeti: „Zajonc also tested preferences for nonsense words and found that people liked them the more they heard them.”, vagyis Zajonc értelmetlen szavakat is tesztelt, megállapította, hogy amiket minél többször megismételt, azok voltak a legnépszerűbbek. Gépelésire pedig: Fopntos, uzugyanis.  – LaSza 🚍 (VITA) 2022. január 5., 01:08 (CET)
thread_title:  Lektor
Vita:Irkutszk látnivalói

message: A szócikket, amely alapján ez a "cikk" készült, az orosz Wikipédiából 2020. februárban törölték. Az indoklás szerint nem felelt meg a lista-cikkek iránti ottani követelményeknek sem.– Vadaro vita 2022. január 2., 17:15 (CET)
thread_title:  A ru-cikket törölték
Vita:Csendes éj (dal)

message: Találtam a youtube-on egy nagyon jó filmet szintén "Csendes éj" címmel. Mivel nem célszerű a youtube-ra hivatkozni a wikipédiában (engem így tanítottak nagyon régen), ezért a videofilm adatlapját tudom ideírni két helyről: Csendes éj port.hu adatlap, Csendes éj filmkatalogus.hu adatlap. Talán meg lehetne említeni a megfelelő szakasz alatt, hiszen igazi karácsonyi gondolatok fogalmazódnak meg a filmben rendkívüli drámai erővel bíró jelenetekben.Szaladdin vita 2022. január 3., 17:26 (CET)
thread_title:  Csendes éj (film)